**201002**

**Мэри Слессордың мінажаты**

***«Құдайға үздіксіз сиыныңдар»***

***(Салониқал. 1-хат 5:17)***

Өмірінің көп бөлігін Африкада өткізген миссионер Мэри Слессор, бірнеше жылдан кейін, Шотландияға, яғни өз отанына оралады. Көпшілік Мэри Слессордың қызметіне таңданатын, бірақ көп ұзамай оның достары: «Сендер оның үнемі бір нәрсе туралы өзімен-өзі сөйлесетінін байқадыңдар ба?» - деп өзара сыбырласа бастады. Олардың ойынша, бұл әйелдің Африкадағы жалғыздығы мен еуропалық мәдениеттен оқшаулануы - оның ақыл-есіне әсер ете бастады. Алайда, араларындағы бір досы, оған деген сүйіспеншілігінен, кейбір адамдардың оның өзімен-өзі сөйлесіп жүретінін байқағандығын Мэриге айтады.

Осыдан кейін ғана Мэри бұл жағдайды түсіндіріп берді. «Иә, мен осылай істеймін, - деп жауап берді ол, - өйткені мен осылай Исамен сөйлесемін». Содан кейін ол тағы былай деді: «Мен, мінажат еткенде, үнемі өзімнің бойымдағы барлық сезімдерімді Иемізге айтып жүремін.»

Егер сіздің бастығыңыз сіздің үнемі дауыстап мінажат етіп жатқаныңызды көретін болса, ол сізді есіңізден ауыстыңыз деп ойлауы мүмкін. Дэвид Мореттің анасынан үлгі алып, «Аумин» сөзінсіз мінажат етуге болады. «Құдайым, бүгінге жетеді. Кейінірек, мұқтаждық пайда болғанда сөйлесеміз» - деп ешқашан айтпаңыз.

Мінажат - бұл сіздің және Көктегі Әкеңіздің арасындағы әңгімеңіз. Бұл ешқашан аяқталмайтын диалог болуы керек. Киелі Кітапта, Исаның мінажаттары көпшілік алдында өте қысқа болғанын, бірақ оңашада мінажат еткенде өте ұзақ болғанын байқаған боларсыз. Оның Көктегі Әкемен әңгімесі былай аяқталған: «Әке, Сенің қолыңа рухымды тапсырамын!» (Лұқа 23:46) Мұны айтқаннан кейін жан тәсілім етті.

Мінажатымызды аяқтау үшін «аумин» деп айтқан кездерімізді Көктегі Әкеміз кешірсін. Онымен диалогты жалықпай жүргізейік.